Predkladacia správa

Ministerstvo hospodárstva a výstavby SR predkladá materiál Informácia o možnosti realokácie zdrojov z fondov EÚ s cieľom riešenia protipovodňových aktivít v nadväznosti na úlohu bodu B.4. uznesenia vlády Slovenskej republiky č. 472 zo 14. júla 2010.
Predkladaný materiál opisuje možnosti a postup realokácie finančných zdrojov medzi viacerými operačnými programami, ako aj stav finančnej implementácie Operačného programu Konkurencieschopnosť a hospodársky rast (ďalej iba „OP KaHR“), pričom zohľadňuje odporúčania Európskej komisie ohľadom možných realokácií predovšetkým vo vzťahu k podpore podpory inovačných aktivít v podnikoch. Materiál taktiež prihliada na nevyhnutnosť naplnenia cieľov definovaných v OP KaHR v zmysle realizovania projektov s príspevkom ku globálnemu cieľu OP KaHR, ktorým je zabezpečenie trvalo udržateľného hospodárskeho rastu a  zamestnanosti.
 
Predkladaný materiál má informatívny charakter; preto nebol predmetom medzirezortného pripomienkového konania.